पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन के दौरान सरकार की ओर से कुछ आवश्यक सेवाओं को अपवाद की श्रेणी में रखते हुए उसे सुचारु रखने का निर्देश दिया गया है। इमसें विनिर्माण से जुड़ी वस्तुओं छड़, गिट्टी, बालू, सीमेंट आदि की दुकानें शामिल हैं। लॉकडाउन के पहले दिन बुधवार को प्रशासन की ओर से इसकी दुकानें भी बंद करा दी गई है। सरकार की ओर से लॉकडाउन में उद्योग-धंधों व निर्माण कार्य को जारी रखने का निर्देश दिया गया है। ऐसे में अगर विनिर्माण की दुकानें बंद रहती तो सीमेंट या लोहे से चलने वाले उद्योग या निर्माण कार्य को जारी रखना संभव नहीं था। इसके बारे में पूछे जाने पर डीएम शशांक शुभंकर ने बताया कि विनिर्माण से संबंधित दुकानें उद्योग-धंधों व निर्माण कार्य को सुचारू रखने के लिए आवश्यक है। ये दुकानें सुबह से शाम चार बजे तक खुली रहेंगी। इस दौरान दुकानों पर कोविड प्रोटोकॉल का पालन कराना आवश्यक है। दुकान खुली रखने की खबर से विनिर्माण से जुड़े दुकानदारों में हर्ष है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn